open-index/open-wikipedia-markdown huggingface dataset:
Thor Hansen

**Thor Hansen** (født 23. juni 1947 i Oslo, død 5. desember 2018) var en norsk profesjonell pokerspiller. Han tok to VM-titler og én EM-tittel. Den første VM-tittelen kom da han vant en seven-card stud-turnering i World Series of Poker (WSOP) 1988 og den andre kom da han vant en Ace To Five Lowball-turnering i WSOP i 2002.

Per 1. september 2010 hadde Thor Hansen spilt seg til pengepremie i WSOP 46 ganger. Bare 17 spillere (2018) har klart dette flere ganger enn Hansen. Phil Hellmuth topper med 79.

Han var gift med Marcella Hansen (tidligere Braswell) og bosatt i El Segundo i California. Hansen eide også et hus i Las Vegas i Nevada.

Hansen er kjent for å ha spilt for Larry Flynts penger i sistnevntes private pokerlag, mot at de delte på overskuddene. Flynt rekrutterte Hansen etter at han spilte mot ham i Las Vegas på midten av 1990-tallet.

I 2005 ble Thor Hansen den første som fikk utmerkelsen «Årets pokerspiller i Norge». Han beskrives som norsk pokers «gudfar». Hansen «opptrådte» også i Lars Lauviks blad *[[Eon (tegneserie)|Eon]]*.

En autorisert biografi om Thor Hansen med tittel *Usensurert* ble utgitt 4. november 2010. Boken er skrevet av journalist Roy Kvatningen, og utgitt av forlaget Vindaci.

## WSOP-armbånd

Per 1. september 2010 hadde han vunnet over 2&nbsp;700&nbsp;000 dollar i direkteturneringer.

## Referanser


## Eksterne lenker
* 
* 
*
Théâtre Optique

**Théâtre Optique** var en forestilling av levende bilder oppfunnet av franskmannen Charles-Èmile Reynaud i 1892. Dette var for øvrig tre år før brødrene Lumière viste frem sine berømte filmstriper for første gang. Apparatet som Reynaud hadde konstruert, kunne projisere tegninger på et lerret og få frem ulike bevegelser. Théâtre Optique har blitt kalt en slags *tidlig [[tegneserie]].*
Kimba the White Lion

***Kimba the White Lion*** er en japansk mangaserie av Osamu Tezuka. Mangaen ble produsert mellom 1950 og 1954, mens animeserien som fulgte den ble produsert i 1960-årene og var den første store tegnefilmserien fra Japan. Animeserien gjenoppstod på slutten av 1980-tallet.

Hovedpersonen er en hvit foreldreløs løve som skal kjempe en kamp for dyrene i skogen.

Det finnes animasjonsentusiaster som tror at Disney stjal fra serien for å skape *[[Løvenes konge]]*. Disney, på sin side, sier at alle likheter mellom *Løvenes konge* og serien er tilfeldige.

## Handling
I Afrika på midten av 1900-tallet sørger løven Panja (Cæsar i den engelske versjonen) for at alle jungelens ville dyr skal få et trygt område fri for mennesker. Imidlertid irriterer han landsbyboere i nærheten ved å stjele storfeene deres for å mate alle rovdyrene i jungelen (i den engelske versjonen, frigjør han bare storfeene) og en profesjonell jeger, Ham Egg (eller «Viper Snakely» i engelsk versjonen) blir sendt inn for å stoppe disse raidene. Men jegeren unngår å angripe Panja direkte.

I stedet tar han opp lydene til Panja, og bruker dette for å fange hans gravide følgesvenn, Eliza - som deretter skal brukes som agn i en felle for Panja. Panja blir drept og flådd (men ikke før han ber Eliza om å navngi barnet deres Kimba) og Eliza havner på et skip, underveis til en dyrehage. Kimba (Leo på japansk) blir født på skipet. Eliza forteller ham om farens idealer. Når en enorm tropisk storm nærmer seg, presser hun ungen sin ut gjennom stengene i buret hennes. Stormen ødelegger hele skipet, og Kimba begynner å drukne i havet. Fisker hjelper ham å lære å svømme, og guidet av sommerfugler kommer han seg til land.

Men Kimba befinner seg langt fra sitt forfedres hjem, og blir oppdaget og tatt vare på av noen mennesker. Han lærer fordelene med menneskelig kultur, og bestemmer seg for at når han kommer tilbake til sitt hjem i jungelen skal han bringe kultur til jungelen - og stå for fred som sin far. Showet følger Kimbas liv etter at han vender tilbake til naturen, fremdeles en liten unge, og hvordan han lærer og vokser i løpet av de neste årene. Kimba lærer snart at bare kommunikasjon, og gjensidig forståelse, mellom dyr og mennesker kan bringe ekte fred for dem alle. 

## Referanser


## Eksterne lenker
*
Roing under Sommer-OL 1924

**Roing under Sommer-OL 1924** ble arrangert fra 13. til 17. juli 1924 ved Bassin d'Argenteuil i Seinen i Paris.

Roing var med på det olympiske programmet for sjette gang i Sommer-OL 1924 i Paris. 182 utøvere fra 14 nasjoner konkurrerte i sju roøvelser, alle for menn.

## Medaljefordeling

## Resultater
### Singelsculler

### Dobbeltsculler

### Toer uten styrmann
*Kun to båter i finalen, da Storbritannia måtte trekke seg på grunn av skade. 

### Toer med styrmann

### Firer uten styrmann

### Firer med styrmann

### Åtter

## Eksterne lenker
* Rowing at the 1924 Summer Olympics hos olympedia.org
Fekting under Sommer-OL 1924

**Fekting under Sommer-OL 1924** ble arrangert fra 27. juni til 18. juli 1924 i Vélodrome d'Hiver i Paris.

Fekting var med på det olympiske programmet for sjuende gang i Sommer-OL 1924 i Paris. 240 utøvere fra 23 nasjoner konkurrerte om sju olympiske titler, tre individuelle og tre i lag for menn og en individuell turnering i florett for kvinner. Det ble fektet med kårde, sabel og florett.  

## Medaljefordeling

## Resultater
### Menn
#### Florett individuelt

#### Florett lagkonkurranse

#### Kårde individuelt

#### Kårde lagkonkurranse

#### Sabel individuelt

#### Sabel lagkonkurranse

### Kvinner
#### Florett

## Eksterne lenker
* Fencing at the 1924 Summer Olympics hos olympedia.org
* Resultater og profilside  hos sports-reference.com
Sigvart Johansen

**Hans Sigvart Johansen** (født 25. desember 1881, død 22. september 1964 i Bærum) var en norsk rifleskytter som konkurrerte tidlig i det 20. århundre. Han vant olympisk bronsemedalje under Sommer-OL 1920 i Antwerpen  i lagskyting med miniatyrgevær.

## Eksterne lenker
*
Mads Larsen

**Mads Larsen** (født 10. august 1975 i Kirkenes, oppvokst i Trondheim) er en norsk forfatter og journalist, bosatt i Oslo.

Han er cand.mag. med studier i journalistikk og internasjonal politikk, og arbeidet som journalist i Dagbladet fra 1998 til 2005. Hans debutbok, *Pornopung*, skapte store debatter i landets aviser og blogger. Han er omtalt som Norges mestselgende debutantforfatter noensinne. Larsen er medmanusforfatter til spillefilmen Pornopung, basert på hans roman, som hadde premiere sommeren 2013.

## Pornopung
Under utgivelsen til *Pornopung* mente Larsen at den «ville forandre livet til gutter mellom 18 og 35 år». Romanen skildrer tre unge menn som deler en leilighet, og er en utpreget debattroman som tematiserer og drøfter ulike mannsroller, sjekkemønstre, kjønnsroller og relasjoner mellom menn og kvinner i et norsk, urbant samtidsmiljø. NRKs anmelder karakteriserte den som en «fandenivoldsk roman, full av gjenkjennelige referanser til dagens norske medievirkelighet». Anmelderen fortsetter med «Larsen skal ha ros for å ville sette en aktuell kjønnsdiskusjon inn i en underholdende ramme av sjekking, fyll og spetakkel». Pr 2008 hadde boka passert 69&nbsp;000 solgte eksemplarer.

## Lesbisk nigger
Larsens neste roman *Lesbisk nigger* er også en tematiserende drøfting av mannsroller og kjønnsroller. Boken har fått blandet mottagelse. Aftenpostens anmelder bruker karakteristikker som «litterært utmattende» og «monomant og søvndyssende sex-preik». Dagsavisens anmelder mener at forfatteren har et godt analytisk blikk, men fremstår som monoman. Morgenbladets anmelder misliker boka: «Den frembringer et ubehag, ikke bare over å være mann, men også menneske i sin alminnelighet». I Dagens Næringsliv vurderes boken mest etter dens debattskapende evne. VGs anmelder mener at forfatteren «strør rundt seg med morsomme og treffsikre betraktninger».

## Bibliografi
* *Pornopung* (Gyldendal, 2003), ISBN 978-82-05-32496-1
* *Pornopung-håndboka : 123 sjekketriks for menn og kvinner* (Gyldendal, 2004), ISBN 978-82-05-33549-3
* *Lesbisk nigger* (Gyldendal, 2007), ISBN 978-82-05-37493-5 (*Også utgitt som lydbok*)
* *Den rette kula* (Undercover forlag, 2008), ISBN 978-82-82220-03-3
* *Onkel Dudde får seg norsk dame : en adventsfortelling fra de siste dagers horeri*, roman (2008)

## Referanser


## Eksterne lenker
* Mads Larsen i NRK Forfatter
* Mads Larsen i Dagbladet Forfatter
* Mads Larsen i Aftenposten Alex
* Mads Larsen i Gyldendal Norsk Forlag
Stuping under Sommer-OL 1924

**Stuping under Sommer-OL 1924** ble arrangert fra 14. til 20. juli 1924 i Piscine des Tourelles i Saint-Mandé. 

Stuping var med på det olympiske programmet for femte gang i Sommer-OL 1924 i Paris. 71 utøvere fra 14 nasjoner konkurrerte i fem øvelser, tre for menn og to for kvinner. USA dominerte fullstendig i stupøvelsene og vant 11 av de 15 medaljene, hvorav fire av fem gull.

## Medaljefordeling

## Resultater
### Menn
#### Sviktstup 1 og 3 meter

#### Tårnstup 5 og 10 meter

#### Høye stup 5 og 10 meter

### Kvinner
#### Sviktstup 1 og 3 meter

#### Høye stup 5 og 10 meter

## Eksterne lenker
* Diving at the 1924 Summer Olympics hos olympedia.org
Hans-Georg von Friedeburg

**Hans-Georg von Friedeburg** (født 15. juli 1895 i Strassburg, død 23. mai 1945 i Flensburg) var en tysk orlogsoffiser. Han var den siste kommanderende admiralen i Kriegsmarine.

Friedeburg deltok i første- og andre verdenskrig. Han ble blant annet tildelt Jernkorset klasse 1 for sin innsats i den første krigen og Krigsfortjenestekorset for den andre.

På tross av at han hadde en jødisk bestemor var han en ivrig nazist som støttet opp om det tredje rike. Det ble flere ganger rettet anklager mot hans jødiske bakgrunn, men han ble beskyttet av Heinrich Himmler.

Da Karl Dönitz ble det tredje rikes siste fører i 1945, tok Hans-Georg von Friedeburg over som den øverste leder av Kriegsmarine. Tidlig i mai 1945 ble Friedeburg pålagt å forhandle fram en fredsavtale med de allierte. To uker etter at han skrev under avtalen begikk han selvmord.

## Litteratur
* Heinz-Ludger Borgert: *Generaladmiral Hans-Georg von Friedeburg.* In: Gerd R. Ueberschär (Hrsg.): *Hitlers militärische Elite. Vom Kriegsbeginn bis zum Weltkriegsende.* Band 2. Primus, Darmstadt 1998, ISBN 3-89678-089-1, S. 55–62.

## Referanser
Olaf Sletten

**Olaf Sletten** (født 19. april 1886 i Aremark, død 10. desember 1943) var en norsk rifleskytter som konkurrerte tidlig i det 20. århundre. Han vant to sølvmedaljer og en olympisk bronsemedalje under Sommer-OL 1920 i Antwerpen i lagskyting med henholdsvis 300 m rifle, 300 + 600 m armégevær og 50 m rifle. Han deltok også i Sommer-OL 1924 i Paris med 26.-plass på 50 m rifle.

## Referanser


## Eksterne lenker
*
Sykling under Sommer-OL 1924

**Sykling under Sommer-OL 1924** ble arrangert fra 23. til 26. juli 1924 på Stade Olympique de Colombes, i Paris' gater og på Vélodrome de Vincennes. 

Sykling var med for sjuende gang på det olympiske programmet i Sommer-OL 1924 i Paris. 71 utøvere fra 22 nasjoner konkurrerte om totalt seks olympiske titler, to på landevei og fire på bane, kun for menn.    

## Medaljefordeling

## Resultater
### Bane
#### Sprint 1000 meter

#### 50 kilometer

#### Tandem 2000 meter

#### 4000 meter forfølgelsesritt lag

### Landevei
#### Individuelt (188 kilometer)

#### Lagkonkurranse (188 kilometer)
*Tidene til hver nasjons tre beste utøvere i det individuelle landeveisrittet ble lagt sammen.

## Eksterne lenker
* Cycling Road at the 1924 Summer Olympics hos olympedia.org
* Cycling Track at the 1924 Summer Olympics hos olympedia.org
Reporter

En **reporter** er en journalist som samler informasjon og presenterer den i visse typer massemedier, fortrinnsvis radio og fjernsyn. Reportere arbeider på en rekke måter, både ute og på desken.

## Referanser

## Eksterne lenker
*
Articuno

**Articuno**, også kjent som  i Japan, er en Pokémon i Pokémon-universet. Articuno er en av de tre legendariske fuglene, sammen med Zapdos og Moltres. Articuno er en stor blå fugl med store vinger laget av is, og kan kontrollere og frost og kulde. Articuno kan lage snøbyger når den flyr, ved å kjøle ned fuktighet i luften. Articuno er en av mange figurer designet av Game Freak og Ken Sugimori i ''Pokémon Red'' og ''Blue''.

Articuno er pokémon nr. 144 i National Pokédex.

## Eksterne lenker
*
Catalonias parlament

**Catalonias parlament** (katalansk: **Parlament de Catalunya**) er den lovgivende grenen av Generalitat de Catalunya, den regionale makten i Catalonia. Det representerer det katalanske folket, og består av 135 valgte representanter. Parlamentsbygningen ligger i Parc de la Ciutadella i Barcelona.

Parlamentet var stengt mellom 1934 og 1936, og ble forbudt av Francisco Franco i 1938. De første representantene til det gjenåpna parlamentet ble valgt i 1980.

## Se også
*Liste over presidentene for Catalonias parlament

## Eksterne lenker
*
Lothar von Arnauld de la Perière

**Lothar von Arnauld de la Perière** (født 18. mars 1886 Posen (nå Poznań i Polen) i Tyskland, død 24. februar 1941 nær Le Bourget ved Paris) var en tysk marineoffiser. Han var ubåtkommandør under første og andre verdenskrig. Under første verdenskrig senket han 194 skip med en samlet vekt på 453&nbsp;716 tonn. Dette gjør han til den ubåtkommandør som gjennom tidene har senket den største tonnasjen. Han brukte nesten alltid en 8&nbsp;cm dekkskanon til å senke skip. I løpet av sin karriere fyrte han av totalt 74 torpedoer, hvorav han traff med 39.

Arnauld de la Perière forsatte i den tyske marinen (*[[Reichsmarine]]*) frem til 1932. Under andre verdenskrig ble han tilbakekalt til tjeneste som kontreadmiral. Han ble forfremmet til viseadmiral 1. februar 1941 og ble beordret til å ta kommando som admiral sør.

Den 24. februar 1941 ble han drept i en flystyrt under avgang fra Le Bourget lufthavn ved Paris mens han holdt på med hemmelige forhandlinger med Vichy-Frankrike.

## Referanser
Boerrepublikkene

**Boerrepublikkene** (også kalt **boerstatene**) var uavhengige selvstyrte republikker opprettet av de nederlandsk–språklige innbyggerne i Kappkolonien og deres etterkommere (kalt trekboere, boere og voortrekkere, men senere kollektivt kjent som afrikandere) hovedsakelig i de nordlige og østlige delene av det som i dag er Sør-Afrika.

Blant disse statene er Oranjefristaten og Den sørafrikanske republikk (Transvaal) best kjent, men det fantes også republikker som Stellaland, Natalia, Goshen, Swellendam og Graaff Reinet med flere.
Turn under Sommer-OL 1924

**Turn under Sommer-OL 1924** ble arrangert fra 17. til 20. juli 1924 på Stade Olympique de Colombes i Paris. 

Turn var med på det olympiske programmet for sjuende gang i Sommer-OL 1924 i Paris. 72 utøvere fra 9 nasjoner konkurrerte om ni olympiske titler, åtte individuelle og én i lag, alle for menn.

## Medaljefordeling

## Resultater
### Mangekamp

### Mangekamp lag

### Skranke

### Hopp

### Svingstang

### Ringer

### Bøylehest

### Hopp på tvers

### Tauklatring

## Eksterne lenker
* Artistic Gymnastics at the 1924 Summer Olympics hos olympedia.org
Weston Underwood (Milton Keynes)

**Weston Underwood** er en landsby og et verdslig sogn i Milton Keynes i det seremonielle grevskapet Buckinghamshire, England. Stedet ligger omkring halvannen kilometer vest for Olney. 

Ved folketellingen i 2011 hadde landsbyen 239 innbyggere.

## Stedsnavnet
Navnleddet *Weston* er av angelsaksisk oppgav, og betyr «vestlig bosted/eiendom». Det andre leddet viser til en skog i nærheten, muligens Yardley Chase eller Whittlewood Forest. 

## Kjente personer
Av kjente personer fra Weston Underwood er William Cowper (1731–1800), poet og salmedikter, som bodde i landsbyen fra 1785 og til 1795.

## Referanser
Otto Ciliax

**Otto Ciliax** (1891–1964) var en tysk offiser (admiral) i tyske Kriegsmarine. Han ble offiser i 1910 og admiral i 1943. Han deltok både i første- og andre verdenskrig.

Ciliax var skipssjef på både krigsskip og på ubåt.

## Liv og virke
Mellom 29. september 1934 og 22. september 1936 var Ciliax operasjonssjef for den tyske flåten. Han var skipssjef på lommeslagskipet «Admiral Scheer» ifra 22. september 1936 til 31. oktober 1938 og på slagkrysseren Scharnhorst fra 7. januar 1939 til 23. september 1939. Da ble han, som kontreadmiral, stabssjef for Marinegruppenkommando West fram til mars 1941. Fra den 21. september 1941 til 21. oktober 1941 hadde Ciliax en kort karriere som sjef for den baltiske flåten.

I februar 1942 ledet han Operasjon Ceberus, som besto i å føre en del av den tyske flåten fra Brest, via Den engelske kanal, til tyske baser. Skipene skulle etter planen flyttes videre til baser i Norge.

Ciliax var fra 4. mars 1943 til 25. april 1945 sjef for Marineoberkommando Norwegen.

Den 5. juli 1949 kom Ciliax og flere andre tyske offiserer i all hemmelighet til Norge, invitert av den norske etterretningstjenesten. Offiserene hadde som oppdrag å utrede hvordan Nord-Norge kunne forsvares under et angrep fra Sovjetunionen, basert på sine erfaringer fra blant annet Norge under den andre verdenskrig.

## Familie
Sønnen Otto H. Ciliax (f. 1939) var også admiral, og arbeidet blant annet ved NATOs nordkommando på Kolsås i 1980-årene.

## Utmerkelser
* Det spanske kors i gull med sverd
* Det tyske kors i gull (20. november 1941)
* Jernkorset 1. og 2. klasse
* Jernkorsets ridderkors (21. mars 1942)

## Referanser
Vektløfting under Sommer-OL 1924

**Vektløfting under Sommer-OL 1924** ble arrangert fra 21. til 23. juli 1924 på Vélodrome d'Hiver i Paris. 

Vektløfting var på det olympiske programmet for fjerde gang i Sommer-OL 1924 i Paris. 107 utøvere fra 16 nasjoner konkurrerte i fem ulike vektklasser, alle kun for men.

## Medaljefordeling

## Resultater
### Fjærvekt (60 kg)

### Lettvekt (67,5 kg)

### Mellomvekt (75 kg)

### Lett tungvekt (82,5 kg)

### Tungvekt (over 82,5 kg)

## Eksterne lenker
* Weightlifting at the 1924 Summer Olympics hos olympedia.org
Wolverton and Greenleys

**Wolverton and Greenleys** er et verdslig sogn i Milton Keynes i England. Området ligger vest for det sentrale Milton Keynes, og omfatter Wolverton, Old Wolverton, Wolverton Mill og Greenleys. Sognet ble opprettet i 2001. 

Sognet er avgrenset av Great Ouse i nord, jernbanelinjen i øst, Millers Way (H2) i sør og A5 i vest. 

Milton Keynes Museum ligger i det sørøstlige hjørnet av sognet.
Michael Mukasey

**Michael Bernard Mukasey** (født 28. juli 1941 i The Bronx i New York) er en amerikansk jurist og tidligere føderal dommer. Den 17. september 2007 ble han nominert av USAs president, George W. Bush, til justisminister i USA. Han tiltrådte 9. november.

Mukasey fikk sin juridiske grad ved Yale Law School i 1967. Han ble utnevnt av president Ronald Reagan til en føderal distriktsdomstol i New York i 1988.

## Referanser


## Eksterne lenker
*
Hwang Young-cho

**Hwang Young-cho** (koreansk hangul: 황영조, koreansk hanja: 黄永祚, født 22. mars 1970 i Samcheok i Gangwon) er en tidligere sørkoreansk friidrettsutøver.

Hwang var en lovende friidrettsutøver i ungdommen, og bestemte seg for å spesialisere seg på maraton etter at han vant sitt første maratonløp i 1991.

Maratonløpet under OL 1992 i Barcelona var Hwangs fjerde i karrieren. Han hadde to seire og en andreplass i sine tre tidligere maratonløp. I Barcelona lå han hele tiden i ledergruppen, som halvveis i løpet bestod av ca. 30 løpere. Etter hvert mistet de fleste kontakten med teten, og etter 35&nbsp;km lå Hwang og japaneren Koichi Morishita alene i ledelsen. Etter ca. 40&nbsp;km opparbeidet Hwang seg et forsprang som holdt helt til mål.

Hwang konkurrerte lite etter Barcelona, og han la opp etter at skader forhindret ham fra å representerer Sør-Korea under OL 1996 i Atlanta.

## Referanser


## Eksterne lenker
*
Whiplash (band)

**Whiplash** er et amerikansk thrash metal band, stiftet i New Jersey i 1984. 

## Medlemmer
*Tony Portaro &ndash; vokalist og gitarist
*Rich Day &ndash; bassist
*Joe Cangelosi &ndash; trommeslager

## Diskografi

**Power and Pain* (1985)
**Ticket to Mayhem* (1987)
**Insult to Injury* (1990)
**Cult of One* (1996)
**Sit Stand Kneel Prey* (1997)
**Thrashback* (1998)
**Messages in Blood* (Samlealbum, 1999)

## Eksterne lenker
* 
* 
* 
*  Offisiell kanal på YouTube
Søndre Hella

**Søndre Hella** er en del av området Hella, som ligger vest på Nøtterøy i Færder kommune. I tillegg til å være et populært tur- og badeområde, er Søndre Hella også kjent for å ha et av de største gravfeltene i Vestfold. Haugene og røysene stammer sannsynligvis fra yngre jernalder (ca. 500–1000 e.Kr.). Det er også mulig at det fins mindre graver i området som stammer helt fra eldre jernalder (400 f.Kr.–500 e.Kr.).

## Gravene
Det har i alt blitt registrert rundt 25 graver i området. Tre av dem ligger oppe på et platå, mens resten ligger nede ved badestranda. På platået ligger også det som kalles «Fandens spillebord», en svær steinblokk som ligger oppå noen mindre steinblokker. Man vet ikke om dette har blitt til på naturlig måte eller om steinblokka har blitt lagt slik av mennesker. Uansett er det sannsynlig at «Fandens spillebord» har forbindelse med gravfeltet, enten ved at gravfeltet har blitt lagt til nettopp dette stedet på grunn av den spesielle steinformasjonen, eller at steinene har blitt lagt slik av de lokale innbyggerne etter at området hadde fått tildelt sin funksjon som gravfelt.

Noen av gravhaugene er rundhauger, med en diameter på opptil 15 meter og en høyde på 2 meter, og med store steiner lagt rundt seg som en fotkjede. Andre er lavere og har store steinblokker i sentrum. Det er også noen av gravene som så vidt synes over bakken.

## Innholdet i gravene
Det har tydelig forekommet plyndring av flere av gravene. Dette gjelder utvilsomt tre av dem, og kanskje også flere. Ingen av gravene er imidlertid undersøkt arkeologisk. I 1916 skrev skattefogd P. Holmesland i et brev til Universitetets Oldsakssamling i Oslo at han hadde sett en samling gravhauger i dette området, men det ble ikke foretatt noen undersøkelser. Gravfeltet ble registrert offisielt først i 1960-årene.

Man kan allikevel si med sikkerhet at gravene inneholder personer med høy status fra en større gårdsenhet. De kan også ha fått med seg gjenstander i grava, sannsynligvis for det meste personlig utstyr som våpen, redskaper og smykker.

Det er ikke funnet rester etter gårder i Søndre Hella. Man tror derfor at gravfeltet har tilhørt en av de eldste gårdene midt på øya, *Sandvin*. Dette kan imidlertid ikke bekreftes uten grundige registreringer og undersøkelser i området.

## Restaurering
På begynnelsen av 1990-tallet ble det foretatt en restaurering av gravfeltet, med bevilgninger fra Miljøverndepartementet. Området var betydelig gjengrodd, og i restaureringa fjerna man busker og kratt, samt flere trær, blant annet alle grantrærne, som ikke hørte hjemme i jernalderlandskapet. Man lot imidlertid enkelte trær stå igjen, deriblant hasselbusker, kirsebærtrær og villapal. Formålet med restaureringa var å få gravfeltet til å komme mer til syne, og at landskapet skulle bli mer likt slik det så ut i jernalderen. Fjerninga av trærne skal også forhindre at røttene ødelegger fornminnene ytterligere.

## Kilder
*Brendalsmo, Jan (1988). Søndre Hella – Nøtterøys flotte gravfelt. *Njotarøy – Årsskrift 1988*, 4-10
*Fylkeskultursjefen i Vestfold, Nøtterøy Historielag og Nøtterøy kommune (1990). *Søndre Hella – Restaurering av gammelt gravfelt*

## Eksterne lenker
* 
*
Gipø

**Gipø** er en ås på Nøtterøy i Færder kommune i Vestfold. Den ligger midt på øya, like mellom kommunens administrasjonssentrum Borgheim og Sem. Navnet var opprinnelig *Gipøy*, og dette øy-navnet kommer av at åsen en gang var en øy. På grunn av landhevinga ble den en del av Nøtterøy. Dette skjedde så seint som for rundt 1 000 år siden. Like sørøst for Gipø ligger den ubebygde Gipøås, som også var en del av den tidligere øya.

Fostavelsen *Gip-* er man ikke sikre på hvor kommer fra. Det har blitt hevda at det kommer av det gammelnorske ordet *gipa*, som betyr «å gjøre», og at navnet dermed skal bety «...danne en vid Aabning». Det kan også hende at navnet kommer av ordet *gip*, som var et fiskeredskap, og siden Gipø var en øy på den tida navnet oppsto, virker det ikke usannsynlig. Den tidligste skriftlige kilden som nevner *Gipøy*, stammer fra 1413. *Gipøy* blir omtalt som et gårdsbruk, og var dermed blant de første gårdsbruka på Nøtterøy.

I dag er Gipø kanskje mest kjent for sitt bo- og behandlingssenter, som nå er nedlagt.

## Kilder
*Gulbrandsen, Terje Fr. (1993). «Gårdsnavn og bosetning på Njotarøy». *Njotarøy – Årsskrift 1993/94*, 26–31
Poisson-fordeling

**Poissonfordeling** er en diskret sannsynlighetsfordeling som anvendes for å beskrive hendelser som inntreffer uavhengig av hverandre. Dens opphav er den franske matematiker Siméon Denis Poisson. Den finner en antatt binomisk fordeling dersom n er stor og p er liten (tommelfingerregel: hvis p  kan den aktuelle binomialfordelingen tilnærmes med poissonfordelingen Po(m) der m=np). Sannsynlighetsfunksjonen er

:{P(X=x) =} {{e^{-m} m^x} \over x!}.

Poissonfordelingen har den egenskapen at både forventningsverdien og variansen er m.

## Poissonprosess
Poissonprosess er en heltallsverdi og stokastisk prosess i kontinuerlig tid som anvendes for å beskrive tilfeldige hendelser som skjer med en viss intensitet. Prosessen anvendes i tilfeller hvor man skal beskrive for eksempel en kø. Hvis intensiteten er konstant er det snakk om en homogen Poissonprosess, i andre tilfeller er prosessen inhomogen. 
Det gjelder for en Poissonprosess X(t),  t \geq 0  med intensitetsfunksjon  \lambda(t)  at:
*X(t) er et økende heltall. Dessuten er X(0) = 0
*X(t) har uavhengige økninger. Det innebærer at X(t) – X(s) og X(v) – X(u) er uavhengige for hvert valg av  0 \leq s 
* X(s +t) - X(t)  er Poissonfordelt med parameter  \int_{t}^{s+t} \lambda(u) du 

Dessuten, hvis λ er konstant er prosessen stasjonær, og hendelseavstanden er uavhengig og eksponentialfordelt. 

Poissonprosessen kan generaliseres til en mer allmenn delmengde av  \mathbb{R}^n .
Kjøle

**Kjøle** er en grend på Nøtterøy i Færder kommune i Vestfold. Kjøle ligger midt på øya, og var opprinnelig en øy som på grunn av landhevinga ble den en del av Nøtterøy. Det samme har skjedd med Gipø, som ligger rett nord for Kjøle. Det opprinnelige gårdsnavnet var antageligvis *Kjøløy* (eller *Kjóløy*), dette navnet er nevnt i skriftlige kilder fra 1398. Disse kildene forteller samtidig at Kjøle var blant de første gårdsbrukene på Nøtterøy. Forstavelsen *Kjøl-* kommer nok rett og slett av at øya hadde form som en kjøl.

Allerede på 1300-tallet var Kjøle delt i tre gårder som da kaltes søndre, nordre og vestre; senere ble det til østre (gårdsnr. 30), mellom (gnr. 34) og vestre (gnr. 35). Kjøleholmen har sikkert fra eldgammel tid av hørt til Kjøle, men også Gåsøy lå i nyere tid til gården.

Den mellomste gården på Kjøle har status som freda kulturminne etter vedtak av Riksantikvaren.

## Kilder

* Gulbrandsen, Terje Fr. (1993). Gårdsnavn og bosetning på Njotarøy. *Njotarøy – Årsskrift 1993/94*, 26-31
* Berg, Lorens (1922). ''Nøtterø – en bygdebok''.

## Eksterne lenker
*
Toralf Sandø

**Toralf Andreas Vold Sandø** (1899–1970) var en norsk skuespiller og regissør. Han var utdannet bokbinder. Sandø debuterte som skuespiller i 1924 og som filmregissør i 1938 med *[[Bør Børson Jr. (norsk film 1938)|Bør Børson Jr.]]*, der han selv også spilte hovedrollen. Hans mest kjente filmer er *[[Den forsvundne pølsemaker]]* fra 1941 og *[[Englandsfarere]]* fra 1946. Toralf Sandø er også kjent for sine opplesinger fra Olav Duuns verker i NRK radio.

## Filmografi (utvalg)

### Som filmskaper

* 1938: *[[Bør Børson Jr. (1938)|Bør Børson Jr.]]*
* 1941: *[[Den forsvundne pølsemaker]]* (spillefilm)
* 1942: *[[Det æ’kke te å tru|Det æ'kke te å tru]]* (spillefilm)
* 1942: *[[Jeg drepte!]]* (spillefilm)
* 1944: *[[Kommer du, Elsa?]]* (spillefilm)
* 1946: *[[Englandsfarere]]* (spillefilm)
* 1947: *[[Sankt Hans fest (film)|Sankt Hans fest]]* (spillefilm)
* 1948: *Vi seiler* (dokumentar)
* 1952: *[[Trine (film)|Trine]]*
* 1953: *[[Flukt fra paradiset]]* (spillefilm)
* 1960: *[[Ungen (1960)|Ungen]]* (TV-film) – basert på Oskar Braatens skuespill *[[Ungen (skuespill)|Ungen]]* 
* 1961: *[[Fru Inger til Østråt (1961)|Fru Inger til Østråt]]* (TV-film)
* 1961: *[[Kunstnerforeningen]] 100 år* (kort dokumentarfilm) – Sandø var regissørm men er ikke kreditert på rulleteksten
* 1961: *[[Den store barnedåpen (1961)|Den store barnedåpen]]* (TV-film)
* 1962: *[[Den uskyldige (1962)|Den uskyldige]]* (TV-film)
* 1962: *[[Bacchusfesten]]* (TV-film)
* 1965: *[[Fangen på Château d'If (1965)|Fangen på Château d'If]]*
* 1965: *[[Greven av Monte Cristo (TV-serie)|Greven av Monte Christo]]* (mini-TV-serie) – 1 episode

## Referanser


## Eksterne lenker
*  
* Toralf Sandø i Scenewebarkivet
*Sandøs vita
Pølsemaker

**Pølsemaker** er et håndverksyrke innen kjøttfaget. Pølsemakeren arbeider med å foredle kjøttråvarer etter slakting med fin og grovdeling. Selv om yrkestittelen bruker betegnelsen pølse-, og produksjon av gode pølsevarer er en viktig del av fagkunnskapen, står også produkter som deiger, farser, posteier, ruller, skinker og pålegg og prosesser som salting, røyking og speking samt produksjon av ferdigmat på pølsemakerens oppdragsliste.

Det skilles mellom tradisjonelle pølsemakere og industripølsemakere. Andre, tilliggende håndverksyrker er slakter, butikkslakter og kjøttskjærer.

## Utdannelse i Norge
En pølsemaker med svennebrev, kan videreutdanne seg til pølsemakermester og kvalifisere seg for mesterbrev i sitt fag. Praktiske svenneprøven går over en dag i bedrift eller eget egnet sted. På svenneprøven skal det skjæres helt ned en halv storfe til indrefilet, rundbiff, flatbiff og så videre Halv gris til koteletter, surret stek og så videre Lage en røkt pølse for eksempel wiener, røkt kjøttpølse. En kokt pølse for eksempel sosisser, medisterpølse, alt fra grunnen av. Riktig håndtering av maskiner og utstyr. 2 eller 3 sensorer vil stille spørsmål under svenneprøven. Etter bestått teoretisk og praktisk prøve, blir man tildelt svennebrev.

Pølsemaker er nært tilknytning til slakterfaget. Utdannelsen til pølsemaker har den mest allsidige utdannelsen innen kjøttfaget. Den har samme utdannelsen som butikkslakter og kjøttskjærer. Det er også vanlig at pølsemaker jobber sammen med slakter, da mer som en hjelper.

Pølsemakere arbeider i håndverksbedrifter som produserer kjøttvarer for salg, i slakterbutikker, i supermarkeder med betjent kjøttdisk/-avdeling og produksjon eller i industrianlegg for kjøttvareproduksjon.

Utdannelsen er 4 år. 2 år på skole, 2 år i bedrift.

## Se også
* Slakter
* Pølser
* Pølsetarmer

## Referanser


## Eksterne lenker
* Utdanning.no sin yrkesbeskrivelse av pølsemaker
* https://web.archive.org/web/20160806135158/http://matfag.org/fag/polsemaker.htm
* https://utdanning.no/tema/nyttig_informasjon/fagbrev_og_svennebrev
Fotball under Sommer-OL 1948

**Fotball under Sommer-OL 1948** ble arrangert fra 26. juli til 13. august 1948. Finalen ble spilt på Wembley Empire Stadium.

Atten lag deltok i fotballturneringen i London Sommer-OL 1948 som ble spilt i cup-format. Sverige slo Jugoslavia 3-1 i finalen og ble olympiske mestere.  

## Medaljefordeling

## Resultater

## Medaljevinnere

## Eksterne lenker
* Football at the 1948 Summer Olympics hos olympedia.org
* Resultater og profilside  hos sports-reference.com
Bernhof Ribsskog

**Bernhof Ribsskog** (født 1883 i Lille-Ribsskog i Flatanger, Nord-Trøndelag, død 1963) var en norsk pedagog, dr. philos. i 1931. Ribsskog var skoleinspektør i Skien i perioden 1919-29 og i Oslo fra 1929 til 1953. Han var formann i Lærerskolerådet i årene 1936-57. Ribsskog var en foregangsmann innenfor den såkalte aktivitetspedagogikken og drev utstrakte forsøk med nye undervisningsmetoder på 1930-tallet. Resultatene ledet fram mot Normalplanen for folkeskolen av 1939.

Han var bror av Ole Konrad Ribsskog og Adolf Ribsskog, som begge var skolemenn og ordførere.

## Referanser


## Litteratur
* 
* Bernhof Ribsskog i Store norske leksikon.
*
Stokastisk prosess

En **stokastisk prosess** er et matematisk objekt som anvendes for å beskrive tilfeldige (stokastiske) forandringer.

En reell stokastisk prosess X er en samling
X = \{X_t\}_{t \in T} av stokastiske variabler
X_t : \Omega \longrightarrow \mathbb{R}, som er
definert i samme sannsynlighetsrom (\Omega,
\mathcal{F}, P). Hvis indeksmengden T er
diskret, sier man at X er en stokastisk prosess i
diskret tid, og dersom indeksmengden er kontinuerlig sier man at
X er en stokastisk prosess i kontinuerlig tid.

Sannsynlighetsfordelingen for en stokastisk variabel er et
sannsynlighetsmål \mu_t på Borel
sigma-algebraen på mengden av de reelle tallene
\mathbb{R}: 

\mu_t(A) = P(X_t \in A), \qquad A
\in \mathcal{B}(\mathbb{R}). 

De endelig-dimensjonale fordelingene for en stokastisk prosess er mengden \{\mu_{(t_1,\dots,t_n)}\}_{t_1,\dots,t_n \in T, n\geq1}
av alle tenkbare flerdimensjonale sannsynlighetsfordelinger som assosieres
med den stokastiske prosessen:

\mu_{(t_1,\dots,t_n)}(A_1,\dots,A_n) 
= 
P(\{X_{t_1} \in A_1\} \cap \cdots \cap \{X_{t_n} \in A_n\}), 

der index t_1,\dots,t_n \in T og mengdene
A_1,\dots,A_n \in \mathcal{B}(\mathbb{R}), for hvert valg av heltallet n\geq 1.

Assosiert med en stokastisk prosess er dens forventningsverdifunksjon
 
m : T \longrightarrow \mathbb{R} 

og dens kovariansfunksjon 

c : T \times T \longrightarrow \mathbb{R}. 

Disse defineres av følgende integraler med hensyn på sannsynlighetsmålet P.

m(t) = E[X_t] = \int_{\Omega} X_t(\omega)\, dP(\omega)

og

c(s,t) = E[X_{s} X_{t}] - E[X_{s}] E[X_{t}],
 
der forventningsverdien E[X_s X_t] beregnes i produktrommet (\Omega\times\Omega,\mathcal{F}\times\mathcal{F},P\times P):

E[X_s X_t] = \int_{\Omega\times\Omega} X_s(\omega) X_t(\eta) \, d(P\times P)(\omega,\eta).

Hvis det viser seg at de endelig-dimensjonale fordelingene for den stokastiske prosessen X er absolutt kontinuerlige med hensyn på Lebesgue-målet, så kan den forventningsverdien over skrives som

E[X_t] = \int_{-\infty}^{\infty} x f_{X_t}(x)\,dx

og

E[X_s X_t] = \int_{-\infty}^\infty \int_{-\infty}^\infty x y f_{(X_s,X_t)}(x,y) \, dx \, dy,

der funksjonen f_{X_t} : \mathbb{R} \longrightarrow \mathbb{R} er den Radon-Nikodym-deriverte av sannsynlighetsfordelingen for den stokastiske variabelen X_t med hensyn på Lebesgue-målet på \mathbb{R}

f_{X_t} = \frac{d \mu_t}{dx}. 

Denne deriverte kalles innenfor sannsynlighetsteori og statistikk for den stokastiske variabelens tetthetsfunksjon. På motsatt vis er funksjonen f_{X_s,X_t} : \mathbb{R}\times\mathbb{R} \longrightarrow \mathbb{R} Radon-Nikodym-derivatet

f_{X_s,X_t} = \frac{\mu_{s,t}}{dx dy}

av sannsynlighetsfordelingen for den to-dimensjonale stokastiske variabelen (X_s,X_t) med hensyn på Lebesgue-målet i området \mathbb{R}^2.

Stokastiske prosesser forekommer ofte i teknisk, økonomisk og finansiell teori.

## Eksterne lenker
*
Raine de Chambrun

**Raine de Chambrun** (født *Raine McCorquodale* 9. september 1929, død 21. oktober 2016) var en britisk politiker og fremtredende selskapsfigur, mest kjent for å ha vært prinsesse Dianas stemor og Barbara Cartlands datter.

I løpet av sine tre ekteskap hadde hun titlene *Den Høyvelbårne Fru Gerald Legge*, *vicomtesse Lewisham*, *grevinne av Dartmouth*, *grevinne Spencer*, *enkegrevinne Spencer*, *grevinne Jean-François de Chambrun* og *Raine de Chambrun*.

Hun ble vanligvis omtalt i media som *Raine, grevinne Spencer*, selv om hun mistet den tittelen da hun giftet seg på nytt.

## Referanser
Herbert Tingsten

**Herbert Lars Gustaf Tingsten** (født 17. mars 1896 i Järfälla, død 26. desember 1973) var en svensk statsviter og skribent. Han var professor i statsvitenskap ved Stockholms högskola 1935–1946 og sjefredaktør i *[[Dagens Nyheter]]* 1946–1959.

## Liv og virke
### Bakgrunn
Tingsten var sønn av Karl Tingsten (1863–1952) og Elin Bergenstjerna. Han ble i 1926 gift med Gerd Dahlin (født 1898). Han var også nevø av statsråd Lars Tingsten.

Herbert Tingsten studerte til doktorgraden mens han var sekretær i konstitusjonskomiteen.

### Karriere
Som statsviter bedrev han forskning innen svensk og utenlandsk grunnlovshistorie, grunnlovsrett og politisk idéhistorie. Tingsten skrev over 50 bøker og over 1&nbsp;000 artikler. Han advarte tidlig mot de nazistiske idéene som ble spredt i Tyskland på 1930-tallet, likeså mot den kommunistiske trusselen Sovjetunionen utgjorde. Som sjefredaktør for *Dagens Nyheter* drev han en kampanje for å få Sverige tilsluttet NATO.

I perioder drev Tingsten en hard kamp mot Socialdemokraternas regjeringsmakt. I sine memoarer skriver han at Friedrich von Hayek med sin *The Road to Serfdom* (1944) fikk ham til å endre politisk standpunkt; før han leste denne, hadde han hatt tro på planøkonomi. Tingsten endret oppfatninger flere ganger i løpet av sitt liv. I tidlig ungdom hadde han vært konservativ, siden liberal verdinist. På 1920-tallet meldte han seg inn i Socialdemokraterna, hvor han hørte til i den venstreradikale fløyen av partiet.

I 1941 gjorde han imidlertid opp med sosialdemokratiet i *Den svenska socialdemokratiens idéutveckling*, hvor han kritiserte at marxismens mål om sosialisering ble glemt, og han satte spørsmålstegn ved partiets ideologiske vurderinger. I 1945 forlot han partiet, og ble liberal. Årsaken til dette var at han kom til å betrakte sosialisme som uforenelig med borgerlig frihet. Han ble imidlertid aldri medlem av Folkpartiet, og han gikk av som sjefredaktør for *Dagens Nyheter* da han kom på kant med avisens borgerlige styre i spørsmålet om hvordan det svenske pensjonssystemet skulle utformes.

Utenrikspolitisk argumenterte Tingsten mot ulike typer diktatur, framfor alt kommunistdiktatur, men også mot apartheidregimet i Sør-Afrika. Fra 1950-tallet engasjerte han seg sterkt for Israel og republikk i Sverige. Han var medlem i Sveriges Republikanska Klubben.

Man finner en del av hans verk i Per Ahlmarks bok *Tyranniet begär förtroende* (1992).

## Referanser


## Kilder
* *Vem är det 1961*. 
* Gardar Sahlberg, *Berömda svenskar från tolv sekler* (Stockholm 1981).
* ''Begreppet 'socialism' i nationalsocialismen.''
Landhockey under Sommer-OL 1928

**Landhockey under Sommer-OL 1928** ble arrangert fra 17. til 26. mai 1928 på Nederlandsch Sportpark Oude Stadion og Olympiastadion i Amsterdam. 

Landhockey var med som olympisk øvelse for tredje gang i Sommer-OL 1928 i Amsterdam. Ni nasjoner stilte lag.    

## Medaljefordeling

## Resultater

## Medaljevinnere

## Eksterne lenker
* Hockey at the 1928 Summer Olympics hos olympedia.org
* Resultater og profilside  hos sports-reference.com
Baltic Dry Index

**Baltic Dry Index** er en indeks for tørrbulkratene innen shipping. Den ble introdusert i 1998, og drives av det britiske selskapet Baltic Exchange i London. Ifølge selskapet gir indeksen: «*en bedømmelse av prisen for å flytte store råvarer til sjøs*». Den tar for seg 40 skipsruters frakttid og reiseutgangspunkter, og dekker tørrlasteskip av typene supramax, panamax, handysize og capesize, som frakter en rekke handelsvarer, inkludert kull, jernmalm og korn. Indeksen dannes av et gjennomsnitt av indeksene for Supramax, Panamax, Handysize og Capesize. Disse indeksene er basert på profesjonelle vurderinger av et panel med internasjonale skipsmeglerselskaper.

Man kan få tilgang til *Baltic Dry Index* via et abonnement direkte fra Baltic Exchange, sammen med annen viktig finansiell informasjon og nyhetstjenester som f.eks. Infront, Thomson Financial Datastream, Reuters og Bloomberg L.P.. Siden fraktkostnadene varierer med lastmengden som skal fraktes (tilbud og etterspørsel), og siden tørrbulk vanligvis er varer som er indikatorer for produksjonen (eksempelvis sement, kull og jernmalm), blir indeksen også ansett som en god økonomisk indikator for fremtidig økonomisk vekst og produksjon.

Den 21. mai 2008 nådde indeksen sitt høyeste nivå siden introduksjonen i 1998, da den gikk opp i 11 793 poeng. Dette kommer blant annet som en følge av den eksplosive veksten i Kina, hvor det etterspørres flere varer enn markedet klarer å dekke. Et halvt år senere, 5. desember 2008 hadde finanskrisen gjort at indeksen gikk ned med over 94 %, til 663 poeng. Nyhetsbyrået TDN Finans rapporterer daglig indeksen med fire underindekser.

## Referanser


## Eksterne lenker
* Baltic Exchange
* Tørrbulkindeks
* «Den beste økonomiske indikatoren du aldri har hørt om»
Yponomeutoidea

* engmøll
* kommamøll
* korsblomstmøll
* sigdmøll
* spinnmøll
* sølvmøll
* Heliodinidae
* vindelmøll

**Yponomeutoidea** er en gruppe (overfamilie) av små til middelsstore sommerfugler. Larvene lever gjerne som minerere inne i stengler eller blader når de er unge, mens de eldre larvestadiene ofte lever i silkespinn utenpå bladene. Noen arter kan opptre som skadedyr, særlig kjent er rognebærmøll (*Argyresthia conjugella*) på epler, spinnmøll av slekten *Yponomeuta* på trær og prydbusker og kålmøll (*Plutella xylostella*) på kål, men langt de fleste artene er uten økonomisk betydning.

## Utseende
Små til middelsstore (vingespenn 6 – 30&nbsp;mm), relativt slanke møll. Antennene er trådformede og forholdsvis lange. Forvingene er avlange, mange arter er grå eller brune, men noen kan være ganske fargerike, med metalliske flekker eller bånd. Bakvingene er vanligvis bleke på farge, og varierer fra ganske brede til svært smale. Beina er vanligvis temmelig lange og har markerte sporer. Hos mange grupper har larvene såkalt hypermetamorfose, dvs. at de yngste larvestadiene er vesentlig forskjellige fra de eldre.
## Eksterne lenker
*
Leif Øgaard

**Leif Øgaard** (født 5. januar 1952) er en norsk sjakkspiller som innehar tittelen stormester i sjakk. Han har vært sjakkspaltist i Billedbladet Nå, Vårt Land, Østlandets Blad, Adresseavisen og Aftenposten.

I løpet av sjakk-karrieren har Øgaard vunnet fem norgesmesterskap, i 1974, 1975, 1979, 1985 og 1993. I 2007 ble han Norges niende stormester. I et parti som ble sendt over radioen i 1982, beseiret Øgaard Viktor Kortsjnoj, som da var verdens nest sterkeste spiller.

Øgaard lærte å spille sjakk i 1959, fra sin far i en alder av syv år. I 1968 ble han juniornorgesmester.

I 1974 kom Øgaard på andreplass i en sterk turnering i Dortmund. Etter det satset han mer på sjakk-karrieren, men slet med at mange turneringer hadde for få stormestere til å kunne gi ham «stormesternapp», det vil si prestasjoner som kvalifiserer til stormestertittelen. Han trappet ned karrieren i 1979, men vant likevel to turneringer på Gausdal i 1981 og 1982, noe som ga ham to av de tre påkrevde stormesternappene. Det siste stormesternappet kom først i 2007, da Øgaard spilte lagsjakk for Oslo Schackselskap i *Telioserien*, den norske eliteserien i sjakk.

Spillestilen til Øgaard er utpreget subtil og solid. I partiets gang satser han typisk på en akkumulering av små fordeler som til sammen gir grunnlag for en seier.

Dagens FIDE-rating går ikke tilbake til hans beste periode i 1982 der han hadde 2510 i internasjonal rating på listen for juli noe som gav en 64.-plass i verden. Også i 1976 var han på topp 100 med 2490 som holdt til en 92.-plass. Også interessant er å se amerikaneren Jeff Sonas historiske oversikt (www.www.chessmetrics.com):

* Best World Rank:#34 (on the July 1982 rating list)  
* Highest Rating: 2664 on the July 1982 rating list, #34 in world, age 30y6m  
* Best Individual Performance:2681 in Gausdal Jubilee, 1982, scoring 6.5/8 (81%) vs 2545-rated opposition  

## Kilder
* *Norsk Sjakkblad* nr. 3, 2007 (online versjon) s. 22-25.

## Eksterne lenker
*
Tvedestrand tverrpolitiske liste

**Tvedestrand tverrpolitiske liste** (**TTL**) var en tverrpolitisk valgliste i Tvedestrand kommune, som ble opprettet i 1995. 
Valglisten ble dannet med bakgrunn i misnøye med kommunens avgiftspolitikk, 
og som en protest mot partier som ville at vannavgiften ved utbygging av vannverket i Tvedestrand kommune skulle belastes alle innbyggere. De som sto bak lista mente at bebyggelsen i sentrum, som allerede hadde vannforsyning, ikke skulle betale for at andre skulle få dette. Et av målene var å effektivisere kommuneadministrasjonen. 
Jan Dukene, som var Tvedestrands ordfører i 16 år, ble innvalgt til kommunestyret som representant for TTL.

Listekandidatene hadde ulik politisk tilknytning, og var ikke programmessig bundet utover de felles målsettingene nedfelt i valgprogrammet. 
Ved valget i 1995 stilte ikke Fremskrittspartiet liste i Tvedestrand, og flere tidligere Frp-politikere sluttet seg til TTL. På første og femteplass på listen sto henholdsvis Jan Wilhelm Nævestad og John Are Nor, som inntil valget representerte Frp i kommunestyret. Ved valget fikk TTL størst oppslutning blant valglistene, noe som blant annet skyldtes uenigheten rundt vannavgiften. Etter en liten nedgang i 1999, ble TTL igjen størst i de fire neste kommunevalgene.

Før valget i 2007, hadde Tvedestrand Frp, som ikke stilte liste, en annonsekampanje hvor de oppfordret velgerne til å stemme Høyre, og nestlederen omtalte i intervju TTL som «sprikende staur» som ikke stemte likt i noen avstemninger.

I august 2018 vedtok styret og kommunestyregruppen at TTL ikke skulle stille til valget i 2019.
 
## Resultater i kommunestyrevalg

## Referanser
Hildegunn

**Hildegunn** er et kvinnenavn med norrøn opprinnelse. Det er dannet av ordene *hildr* og *gunnr*, som begge betyr «strid».

## Utbredelse
Hildegunn er et nokså sjeldent navn.

Tabellen nedenfor gir en detaljert oversikt over populariteten til navnet Hildegunn i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Hildegunn Eggen (1953–), norsk skuespiller
* Hildegun Riise (1958–), norsk skuespiller
* Hildegunn Mikkelsplass (1969–), norsk tidligere skiskytter
* Hildegunn Dale (1974–), norsk dikter

## Referanser


## Eksterne lenker
*
MT «Borgny»

**MT «Borgny»** var det første tankskipet til rederiet Fred. Olsen & co. Det ble bygget i Danmark i 1929 og hadde en tonnasje på 3015 brt.

I andre verdenskrig inngikk «Borgny» i hjemmeflåten. Hun ble senket av norske MTBer i Korsfjorden utenfor Bergen 4. oktober 1941 på vei fra Son til Trondheim med flybensin. Hele besetningen på 14 omkom i forliset.

## Referanser
Ingar Zach

**Ingar Zach** (født 29. juni 1971 i Oslo) er en norsk perkusjonist og forretningsmann, kjent fra flere innspillinger.

På 90-tallet var han i Chateau Neuf Spelemannslag og Harnihomba mens han studerte musikk ved Universitetet i Oslo (1993) og komposisjon ved Jazzlinja (NTNU) (1994–97).  I trioen Tri-Dim (1997–2000) ga han ut to plater med saksofonisten Håkon Kornstad og gitaristen David Stackenäs. Sammen med steelgitaristen Ivar Grydeland etablerte han i 2000 plateselskapet SOFA for å gi ut improvisatorisk musikk, et samarbeid som ledet til en mastergrad i improvisasjon (2004) og trioen Huntsville med Tonny Kluften (plate, 2006). Zach har også dannet en duo med frijazz-gitaristen Derek Bailey, og en annen duo med den norske frijazz-gitaristen Anders Hana. Han har gitt ut flere plater som medlem av norske No Spaghetti Edition, og spiller i Jon Balkes to orkestre Batagraf og Magnetic North Orchestra. Ellers har Zach medvirket på utgivelser med Karl Seglem og Carl Petter Opsahl. Han er bosatt i Madrid (2004), og i 2005 etablerte han plateselskapet Sillòn (underselskap av SOFA, som per 2005 ledes av Grydeland) for soloplater. Han fikk Edvard-prisen 2023 i klassen samtid for albumet *Musica Liquida*.

## Diskografi (utvalg)
### Soloalbum
* 2004: *Percussion Music* (Sofa)
* 2010: *M.O.S.* (Sofa)
* 2016: *Le Stanze* (Sofa)
* 2019: *Floating Layer Cake* (Sofa)
* 2022: *Musica Liquida* (Sofa)

### Samarbeid
* 2000: *Visiting ants* (Sofa) – Med Ivar Grydeland
* 2001: *Ilaer* : Live fra Konsertscenen Blå – med 
* 2004: *You should have seen me before we first met* (Sofa) – med Ivar Grydeland
* 2008: *Germinal*  (Plastic Strip) – med 
* 2009: *Music for Tinguely* (Prisma) – med 
* 2013: *Loner* (Sofa) – med  
* 2015: *Glück* (Mikroton) – som medlem av Glück
* 2018: *Before Nightfall One* (Sofa) – med 
* 2019: *So-nó-ro* (Camjazz) – med 
* 2020: *Bow Shoulder* – som medlem av 
* 2021: *Musique pour deux corps* (Sofa) – med 

## Referanser


## Eksterne lenker
* 
* Biografi fra Jazzbasen.
* Diskografi fra Jazzbasen.